'Magazin' je jedna od najvećih grupa

"Mogu reći da mi je Madre Badessa najdraži projekt u karijeri" - izjavio je Tonči Huljić na Narodnom radiju, gdje je najavio veliki koncert u Lisinskom, 24. ožujka, uz goste Maksima Mrvicu i Petra Grašu."Pozvao sam Grašu da uz mene bude netko od kog sam ljepši i pametniji" - kazao je Huljić splitskom pjevaču koji se javio u emisiju."Molim te Petko zatvori prozor da Tonču ne odleti i ovo malo kose što još ima!" - uzvratio mu je Grašo.Huljić je govorio i o showu X Factor, koji uskoro kreće."Ne pratim The Voice, pa ne mogu usporediti kandidate. Ali X Factor je najbolji show koji ste ikad gledali, ne zato što sam ja u njemu. U žiriju sjede tri autora i Massimo, kojeg s punim pravom možemo isto tako smatrati autorom.Nisam znao da će biti toliko emotivno i fizički iscrpljujuće..." - ustvrdio je Huljić, kojeg je pozivom iznenadila njegova kolegica iz žirija, Aleksandra Kovač, za koju je kazao da je "najveće muško u žiriju".Splitski hitmejker je priznao i kako bi neke svoje pjesme - najradije zaboravio, no i da misli da je "Magazin jedna od najvećih grupa na ovim prostorima".Huljića su dolaskom iznenadili članovi grupe October Light, koji su u ska verziji otpjevali pjesmu "Guštam".

PSD, VIDEO: YOUTUBE



